《过黎叔宝新居》
明代·区怀年

底事巢云向十洲，一窝赢得老菟裘。窥檐山翠迟迟下，绕壁茶烟处处留。

书罢放歌松影晚，水边闲梦蓼花秋。过从幸莫劳车马，胸次如君已狎鸥。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。